મને બાળપણથી જ નૃત્યનો શોખ હતો. મારા પિતાજીને તે નહોતું ગમતું. હાલોલમાં લકી સ્ટુડિયોમાં સિનેમાનું શૂટિંગ ચાલતું હોય ત્યારે શાળામાં જતાં હું મારું દફતર સંતાડી સ્ટુડિયોમાં છુપાઈને કલાકારોની કામગીરી નિહાળતો હતો. રીટા ભાદુડીનું શૂટિંગ મેં એક વખત જોયું ત્યારે તેના ખાલી પડેલા ટેપરેકોર્ડપર મેં નૃત્ય કર્યું જે રીટા ભાદુડીએ જોયું અને ખુશ થઈ ગઈ. તે દરમિયાન મલ્લિકા અને કિરણકુમારનું શૂટિંગ ચાલતું હતું. તેઓએ પણ મારા નાનકડા રોલ અને નૃત્યની શક્તિ પિછાણી અને અમદાવાદમાં તેમના ઘરે લઈ આવ્યાં.